Breaking News: ‘บอริส จอห์นสัน’ ลาออกจากหัวหน้าพรรค แต่ยืนยัน “ไม่ลาออก” นายกฯ อังกฤษ หลังรมต.แห่ลาออก เหตุไม่พอใจภาวะผู้นำ - FINNOMENA
สำนักข่าว BBC รายงานว่า ‘บอริส จอห์นสัน’ นายกฯ อังกฤษเตรียมลาออกจากตำแหน่งผู้นำพรรคอนุรักษ์นิยมในวันนี้ หลังสมาชิกรัฐบาลพากันลาออกจำนวนมากในช่วงเช้าของวันนี้ (7 ก.ค.) เนื่องจากไม่พอใจภาวะผู้นำของนายกฯ อังกฤษ
7 ก.ค. 2565

สำนักข่าว BBC รายงานว่า ‘บอริส จอห์นสัน’ นายกฯ อังกฤษเตรียมลาออกจากตำแหน่งผู้นำพรรคอนุรักษ์นิยมในวันนี้ หลังสมาชิกรัฐบาลพากันลาออกจำนวนมากในช่วงเช้าของวันนี้ (7 ก.ค.) เนื่องจากไม่พอใจภาวะผู้นำของนายกฯ อังกฤษ
อย่างไรก็ตาม นายกฯ จอห์นสัน ยืนยันว่าจะยังดำรงตำแหน่งนายกรัฐมนตรีต่อไปจนถึงช่วงดือน ก.ย.-พ.ย. จนกว่าจะมีการเลือกตั้งผู้นำครั้งใหม่
Nadhim Zahawi รมว.การคลังคนใหม่ที่เพิ่งรับตำแหน่งได้ 2 วันและเป็นอดีตรมว.ศึกษาธิการ กล่าวว่า นายกฯ จอห์นสัน ต้องออกจากตำแหน่งเดี๋ยวนี้ ขณะที่ Michelle Donelan รมว.ศึกษาธิการคนใหม่ และ Brandon Lewis เลขาธิการไอร์แลนด์เหนือ ได้ลาออก ตอกย้ำแรงกดดันต่อนายกฯ อังกฤษ
นอกจากนี้ยังมีรัฐมนตรีอีกหลายคนที่ลาออกจากตำแหน่งทั้ง Helen Whately, Damian Hinds, George Freeman, Guy Opperman, Chris Philp และ James Cartlidge และในคืนวันพุธที่ผ่านมา (6 ก.ค.) Michael Gov ถูกบอริส จอห์นสันไล่ออก หลังบอกให้เขาลงจากตำแหน่งนายกฯ
ด้านอัยการสูงสุด Suella Braverman ที่แม้จะไม่ได้ลาออก แต่กล่าวว่าเธอจะะยืนหยัดต่อต้านนายกฯ จอห์นสัน ขณะที่ Priti Patel รมว. มหาดไทยและ Grant Shapps รมว. คมนาคม ก็ต้องการให้นายกฯ อังกฤษลาออกจากตำแหน่งเช่นกัน
อ้างอิง: https://www.bbc.com/news/live/uk-politics-62072419
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Boris Johnson
News Update
นายกอังกฤษ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA